Ultimul "adio" pentru Maradona. Cum a fost omagiată cariera argentinianului.
Maradona este omagiat într-un clip creat de TyC Sports. Filmarea este din punctul de vedere al unei mingi. Argentinianul a murit luna trecută, la doar 60 de ani.
Cei care au început să iubească fotbalul bătând mingea pe stradă îi dedică un clip special lui Maradona. Publicaţia TyC Sports îţi arată drumul lui El Pibe d’Oro, de pe străzile din Buenos Aires, până la "Mâna lui Dumnezeu" de pe stadionul Azteca.O minge Adidas Azteca se rostogoleşte prin cadru. Balonul oficial al Campionatului Mondial ne poartă prin toate locurile în care cariera lui Maradona a avut parte de momente spectaculoase. Pleacă de la începuturi, Argentinos Juniors, prima echipă a lui Diego, ajunge lângă Bombonera, stadionul lui Boca Juniors. Apoi traversează oceanul, ajungând în Napoli, acolo unde Maradona e, de fapt, Dios.Din clip nu putea lipsi momentul Azteca si golul corect marcat împotriva Angliei. Mingea se opreşte în faţa unui mic altar dedicat lui Diego şi îi mulţumeşte că s-au jucat împreună.